കേന്ദ്രാവിഷ്കൃത പദ്ധതികള് വിലയിരുത്താന് ദേശീയതല നിരീക്ഷണ സംഘം കോട്ടയത്ത് കോട്ടയം: ജില്ലയില് നടപ്പിലാക്കുന്ന കേന്ദ്രാവിഷ്കൃത പദ്ധതികള് നേരിട്ടു വിലയിരുത്തുന്നതിനായി കേന്ദ്ര സര്ക്കാരിന്റെ ദേശീയതല നിരീക്ഷണ സംഘം ജില്ലയിലെത്തി. ജി. മോഹനന് നായര്, വി.സി നിസാമുദ്ദീന് എന്നിവരാണ് സംഘത്തിലുള്ളത്. സംഘം തോമസ് ചാഴിക്കാടന് എം.പി., ജില്ലാ പഞ്ചായത്ത് പ്രസിഡന്റ് നിര്മ്മല ജിമ്മി, ജില്ലാ കളക്ടര് ഡോ. പി.കെ. ജയശ്രീ, എന്.എല്.എം നോഡല് ഓഫീസറും പ്രൊജക്ട് ഡയറക്ടറുമായ പി.എസ്. ഷിനോ എന്നിവരുമായി ചര്ച്ച നടത്തി. ചില കേന്ദ്രാവിഷ്കൃത പദ്ധതികളുടെ മാനദണ്ഡങ്ങള് കേരളത്തിലെ സാഹചര്യത്തിന് അനുയോജ്യമല്ലെന്നും പി.എം.ജി.എസ്.വൈ. പോലുള്ള പദ്ധതികള് കേരളത്തില് നടപ്പാക്കാന് തടസം നേരിടുന്നുണ്ടെന്നും ഇവയുടെ മാര്ഗരേഖയില് മാറ്റങ്ങള് വരുത്തേണ്ടതുണ്ടെന്നും തോമസ് ചാഴിക്കാടന് എം.പി. സംഘത്തെ അറിയിച്ചു. സര്സദ് ആദര്ശ് ഗ്രാമ യോജനസാഗി പദ്ധതിക്കായി കേന്ദ്ര സര്ക്കാര് പ്രതേ്യക ഫണ്ട് അനുവദിക്കുന്നില്ലെന്നും ഒരു പഞ്ചായത്തിനെ എം.പി. ദത്തെടുക്കുകയാണ് ചെയ്യുന്നതെന്നും സാഗിയ്ക്കായി പ്രതേ്യക ഫണ്ട് അനുവദിക്കുതിനുള്ള നിര്ദ്ദേശങ്ങള് പരിശോധന റിപ്പോര്ട്ടില് ഉള്പ്പെടുത്തണമെന്നും എം.പി. ആവശ്യപ്പെട്ടു. സെപ്റ്റംബര് 30 വരെ സംഘം ജില്ലയില് സന്ദര്ശനം നടത്തും. ആന്ധ്രാപ്രദേശിലെ റൈസസ് എന്ന ഏജന്സിയാണ് കോട്ടയം ജില്ലയിലെ പദ്ധതികള് വിലയിരുത്തുന്നത്. കടനാട്, മുത്തോലി, വാഴൂര്, ചിറക്കടവ്, തിടനാട്, ഭരണങ്ങാനം, കുറിച്ചി, കാണക്കാരി, വെളിയൂര്, രാമപുരം എന്നീ പഞ്ചായത്തുകളാണ് സംഘം സന്ദര്ശിക്കുക. മഹാത്മാഗാന്ധി ദേശീയ തൊഴിലുറപ്പു പദ്ധതി, പ്രധാനമന്ത്രി ആവാസ് യോജന, പ്രധാന് മന്ത്രി കൃഷി സിഞ്ചായി യോജന, പ്രധാന് മന്ത്രി ഗ്രാമ സഡക് യോജന, സാഗി, നാഷണല് പെന്ഷന് സ്കീം, ഡി.ഐ.എല്.ആര്.എം.പി, എന്.ആര്.എല്.എം എന്നീ എട്ടു കേന്ദ്രാവിഷ്കൃത പദ്ധതികള് സംഘം വിലയിരുത്തും.The post കേന്ദ്രാവിഷ്കൃത പദ്ധതികള് വിലയിരുത്താന് ദേശീയതല നിരീക്ഷണ സംഘം കോട്ടയത്ത് first appeared on MalayalamExpressOnline.